A határozati javaslat elfogadásához

egyszerű többség szükséges!

**IV. Előterjesztés**

**Bodolyabér Közséi Önkormányzat KÉPVISELŐ-TESTÜLETÉNEK**

**2024. január 30. napján 17.00 órakor tartandó rendes ülésére**

**Tárgy: Döntés a polgármester 2023. évi szabadság kivételének elfogadásáról és 2024. évi szabadságolási tervének jóváhagyásáról**

**Előterjesztő: dr. Keresztes Izabella** jegyző

**Törvényességi ellenőrzést végezte: dr. Keresztes Izabella** jegyző

**Tisztelt Képviselő-testület!**

A közszolgálati tisztviselőkről szóló 2011. évi CXCIX. törvény 225/C.§-a szerint a főállású polgármester évi huszonöt munkanap alapszabadságra és tizennégy munkanap pótszabadságra jogosult.

A képviselő-testület minden év február 28-ig jóváhagyja a polgármester szabadságának ütemezését. A szabadságot az ütemezésben foglaltaknak megfelelően kell kiadni, valamint igénybe venni. A polgármester a szabadság igénybevételéről a képviselő-testületet a következő ülésen tájékoztatja. A polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett előzetes bejelentést követően veheti igénybe.

Minden év január 31-ig a jegyző által vezetett nyilvántartás alapján meg kell állapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadsághoz hozzá kell számítani. Pataki Sándorné polgármester a 2023. évi szabadságából 30 napot vett ki, 52 nap került áthozatalra. A tervhez képest történt változások bejelentésre kerültek, a jóváhagyásról azonban nem készültek képviselő-testületi határozatok, melyeknek elfogadását most javaslom.

Pataki Sándornépolgármester az előterjesztés melléklete szerinti szabadságolási tervet nyújtotta be 2024. évre, melyből már kivételre került 10 nap.

Kérem a Képviselő-testületet, az előterjesztést megtárgyalni, a kérdésben döntést hozni szíveskedjen!

***H a t á r o z a t i j a v a s l a t:***

**…/2024. (I.30.) önkormányzat határozat:**

**a polgármester 2023. évi szabadság-kivételének, és 2024. évi szabadságszabadságolási tervének jóváhagyásáról**

Bodolyabér Község Önkormányzat Képviselő-testülete Pataki Sándorné polgármester által a 2023. évben kivett szabadságát az előterjesztés szerint elfogadja, a 2024. évre benyújtott szabadságolási tervet az előterjesztés melléklete szerinti tartalommal jóváhagyja.

Felelős: dr. Keresztes Izabella jegyző

Határidő: 2024. év, folyamatos

Magyarhertelend, 2024. január 25.

**dr. Keresztes Izabella**

jegyző